મુંબઇઃ ફ્રાંસ મૂળની બોલિવૂડ અભિનેત્રી કલ્કિ કોચલીને ‘દેવ ડી’ ફિલ્મના માધ્યમથી બોલિવૂડમાં ડેબ્યૂ કર્યું. આ ફિલ્મ માટે તેને બેસ્ટ સહાયક અભિનેત્રીનો ફિલ્મફેર મળ્યો. ત્યાર બાદ ‘જિંદગી ન મિલેગી દોબારા’, ‘ધેટ ગર્લ ઇન યલો બૂટ્સ’ અને ‘માર્ગારેટા વિથ અ સ્ટ્રો’ જેવી ફિલ્મોથી તેણે સાબિત કરી દીધું કે તે દરેક પ્રકારનાં પાત્ર ભજવવા સક્ષમ છે. હવે તે ‘જિયા ઔર જિયા’ નામની એક રોડ ટ્રાવેલ ફિલ્મમાં જોવા મળશે. આ ફિલ્મમાં રિચા ચઢ્ઢા પણ મુખ્ય ભૂમિકામાં છે. ‘કેન્ડીફ્લિપ’ એક સાઇકો થ્રિલર ફિલ્મ છે. ‘આજમાઇશ-ટ્રાયલ્સ ઓફ લાઇફ’ પણ એક ભાવપૂર્ણ ફિલ્મ છે, જેનું નિર્દેશન પાકિસ્તાની ફિલ્મ મેકર સબીહા સુમર કરે છે.